បវរកញ្ញាចក្រវាឡ

**បវរកញ្ញាចក្រវាឡ** () គឺជាកម្មវិធីប្រកួតសម្រស់អន្តរជាតិប្រចាំឆ្នាំដែលគ្រប់គ្រងដោយស្ថាប័នបវរកញ្ញាចក្រវាឡដែលមានមូលដ្ឋាននៅសហរដ្ឋអាមេរិកនិងប្រទេសសៀម។រួមជាមួយនឹងកម្មវិធីបវរកញ្ញាពិភពលោក បវរកញ្ញាអន្តរជាតិ និង បវរកញ្ញាផែនដីកម្មវិធីបវរកញ្ញាចក្រវាឡគឺជាកម្មវិធីប្រកួតសម្រស់អន្តរជាតិមួយនៅក្នុងចំណោមកម្មវិធីប្រកួតសម្រស់អន្តរជាតិធំៗទាំង ០៤។

បវរកញ្ញាចក្រវាឡបច្ចុប្បន្នគឺ Fátima Bosch Fernández មកពីប្រទេសមុិកសុីកូដែលបានគ្រងម្កុដនៅថ្ងៃទី ២១ ខែវិច្ឆិកា ឆ្នាំ ២០២៥ នៅខេត្តនន្ទបុរី ប្រទេសសៀម។

## ប្រវត្តិ 
ពាក្យថា**បវរកញ្ញាចក្រវាឡ**ត្រូវបានប្រើប្រាស់ជាលើកដំបូងដោយ International Pageant of Pulchritude នៅក្នុងឆ្នាំ ១៩២៦។ការប្រកួតនេះត្រូវបានរៀបចំធ្វើឡើងជារៀងរាល់ឆ្នាំរហូតដល់ឆ្នាំ ១៩៣៥ នៅពេលមានវិបត្តិសេដ្ឋកិច្ចដ៏ធំនិងព្រឹត្តិការណ៍ផ្សេងៗទៀតមុនកើតមានសង្គ្រាមលោកលើកទី ០២ កម្មវិធីប្រឡងនេះត្រូវបានបិទបញ្ចប់។
កម្មវិធីប្រឡងបវរកញ្ញាចក្រវាឡត្រូវបានបង្កើតឡើងនៅក្នុងឆ្នាំ ១៩៥២ ដោយក្រុមហ៊ុន Pacific Knitting Mills ដែលជាក្រុមហ៊ុនសម្លៀកបំពាក់ដែលមានមូលដ្ឋាននៅរដ្ឋកាលីហ្វ័រញ៉ានិងជាក្រុមហ៊ុនផលិតសម្លៀកបំពាក់ហែលទឹក Catalina ហើយចាប់តាំងពីពេលនោះមកវាមានទីស្នាក់ការនៅសហរដ្ឋអាមេរិក។ក្រុមហ៊ុនគឺជាអ្នកឧបត្ថម្ភកម្មវិធីប្រឡងបវរកញ្ញាសហរដ្ឋអាមេរិករហូតដល់ឆ្នាំ ១៩៥១។នៅក្នុងឆ្នាំនោះ Yolande Betbeze ដែលជាម្ចាស់ជ័យលាភីបានបដិសេធមិនថតរូបផ្សព្វផ្សាយជាសាធារណៈដោយស្លៀកឈុតហែលទឹករបស់ពួកគេ។នៅក្នុងឆ្នាំ ១៩៥២ ក្រុមហ៊ុន Pacific Knitting Millsបានរៀបចំកម្មវិធីប្រឡងបវរកញ្ញាសហរដ្ឋអាមេរិកនិងបវរកញ្ញាចក្រវាឡដោយរួមគ្នាសហការឧបត្ថម្ភអស់រយៈពេលជាច្រើនទសវត្សរ៍មកហើយ។
 នៅទីក្រុង Helsinki ប្រទេសហ្វាំងឡង់]]
កម្មវិធីប្រឡងបវរកញ្ញាចក្រវាឡត្រូវបានរៀបចំធ្វើឡើងជាលើកដំបូងនៅទីក្រុងឡុងប៊ិច រដ្ឋកាលីហ្វ័រញ៉ានៅក្នុងឆ្នាំ ១៩៥២។ម្ចាស់ជ័យលាភីលើកដំបូងបានទៅលើ Armi Kuusela មកពីប្រទេសហ្វាំងឡង់មិនយូរប៉ុន្មាននាងបានបោះបង់តំណែងរបស់នាងចោលបើទោះបីជាមិនមែនជាផ្លូវការក៏ដោយដើម្បីទៅរៀបអាពាហ៍ពិពាហ៍មុនពេលតំណែងឆ្នាំរបស់នាងត្រូវបានបញ្ចប់។រហូតមកដល់ឆ្នាំ ១៩៥៨ ចំណងជើងបវរកញ្ញាចក្រវាឡដូចជាបវរកញ្ញាសហរដ្ឋអាមេរិកត្រូវបានចុះកាលបរិច្ឆេទនៅឆ្នាំបន្ទាប់ពីការប្រឡងដូច្នេះនៅក្នុងអំឡុងពេលនោះតំណែងរបស់ Kuusela គឺបវរកញ្ញាចក្រវាឡឆ្នាំ ១៩៥៣។ចាប់តាំងពីក្រុមហ៊ុន Pacific Mills បានបង្កើតកម្មវិធីប្រឡងនេះមកការរៀបចំគ្រប់គ្រងគឺធ្វើឡើងដោយអង្គការបវរកញ្ញាចក្រវាឡ។នៅទីបំផុតក្រុមហ៊ុន Pacific Mills និងក្រុមហ៊ុនបុត្រសម្ព័ន្ធរបស់ក្រុមហ៊ុននេះត្រូវបានទិញដោយសាជីវកម្ម Kayser-Roth។

ការប្រកួតនេះត្រូវបានចាក់ផ្សាយលើកញ្ចក់ទូរទស្សន៍ជាលើកដំបូងនៅក្នុងឆ្នាំ ១៩៥៥។CBS បានចាប់ផ្តើមចាក់ផ្សាយការប្រឡងបវរកញ្ញាសហរដ្ឋអាមេរិកនិងបវរកញ្ញាចក្រវាឡរួមគ្នានៅក្នុងឆ្នាំ ១៩៦០ ហើយបានបំបែកការចាក់ផ្សាយកម្មវិធីប្រឡងទាំងពីរនេះដាច់ដោយឡែកពីគ្នានៅក្នុងឆ្នាំ ១៩៦៥។បន្ទាប់មកនៅក្នុងឆ្នាំ ១៩៧៥ ក្រុមហ៊ុន Gulf and westen បានទិញយកសាជីវកម្ម Kayser-Roth ហើយបានកាន់កាប់បវរកញ្ញាចក្រវាឡរហូតដល់ឆ្នាំ ១៩៩១ និងត្រូវបានក្រុមហ៊ុន Procter & Gamble ទិញយក។នៅក្នុងឆ្នាំ ១៩៩៨ Miss Universe, Inc. បានប្តូរឈ្មោះរបស់ខ្លួនទៅជាអង្គការបវរកញ្ញាចក្រវាឡហើយបានផ្លាស់ប្តូរទីស្នាក់ការរបស់ខ្លួនពីទីក្រុងឡូសអេនជឺលេសទៅទីក្រុងញូវយ៉ក។នៅចុងឆ្នាំ ២០០២ លោកដូណាល់ ត្រាំបានចូលទៅក្នុងក្រុមហ៊ុនបណ្តាក់ទុនរួមគ្នាជាមួយនឹង NBC នៅក្នុងឆ្នាំ ២០០៣ ដែលលើសពីទីផ្សារផ្សេងៗទៀតសម្រាប់សិទ្ធិចាក់ផ្សាយលើកញ្ចក់ទូរទស្សន៍។ពីឆ្នាំ ២០០៣ ដល់ឆ្នាំ ២០១៤ ការប្រកួតសម្រស់ត្រូវបានចាក់ផ្សាយនៅសហរដ្ឋអាមេរិកលើស្ថានីយ៍ទូរទស្សន៍ NBC។ 

នៅខែមិថុនា ឆ្នាំ ២០១៥ NBC បានលុបចោលទំនាក់ទំនងអាជីវកម្មទាំងអស់ជាមួយនឹងលោកដូណាល់ ត្រាំនិងអង្គការបវរកញ្ញាចក្រវាឡដើម្បីឆ្លើយតបទៅនឹងសេចក្តីថ្លែងការណ៍ដ៏ចម្រូងចម្រាសអំពីជនអន្តោប្រវេសន៍ខុសច្បាប់ដែលបានឆ្លងកាត់ព្រំដែនមកពីប្រទេសម៉ិកស៊ីកូ។ជាផ្នែកនៃដំណោះស្រាយផ្លូវច្បាប់នៅក្នុងខែកញ្ញា ឆ្នាំ ២០១៥ លោកដូណាល់ ត្រាំបានទិញភាគហ៊ុន ៥០% របស់ NBC នៅក្នុងក្រុមហ៊ុនដោយធ្វើឲ្យលោកក្លាយជាម្ចាស់ក្រុមហ៊ុនតែមួយគត់។០៣ ថ្ងៃក្រោយមកលោកបានលក់ក្រុមហ៊ុនទាំងមូលទៅឲ្យ WME/IMG។ បន្ទាប់ពីការផ្លាស់ប្តូរកម្មសិទ្ធិនៅខែតុលា ឆ្នាំ ២០១៥ Fox និង Azteca បានក្លាយជាអ្នកចាក់ផ្សាយជាផ្លូវការនៃកម្មវិធីប្រឡងបវរកញ្ញាចក្រវាឡនិងបវរកញ្ញាសហរដ្ឋអាមេរិក។សិទ្ធិចាក់ផ្សាយរបស់កម្មវិធីប្រឡងបវរកញ្ញាចក្រវាឡត្រូវបានបំបែកជាបណ្ដោះអាសន្នទៅឲ្យ Telemundo និង FYI នៅក្នុងឆ្នាំ ២០២០ ដោយសារមានការរឹតត្បិតជំងឺរាតត្បាតកូវីត-១៩ នៅពេលនោះ។កិច្ចសន្យាជាមួយនឹង Fox និងពិធីករ Steve Harvey ត្រូវបានបន្តឡើងវិញសម្រាប់ការប្រកួតនៅក្នុងឆ្នាំ ២០២១។

នៅថ្ងៃទី ២៦ ខែតុលា ឆ្នាំ ២០២២ ក្រុមហ៊ុន JKN Global Group ដែលមានមូលដ្ឋាននៅប្រទេសសៀមបានទិញយក អង្គការបវរកញ្ញាចក្រវាឡពីក្រុមហ៊ុន Endeavor Group Holdings ដែលជាកម្មសិទ្ធិរបស់ IMG Worldwide នៅក្នុងតម្លៃ ១៤ លានដុល្លារដែលធ្វើឲ្យ Anne Jakapong Jakrajutatip ក្លាយជាស្ត្រីកែភេទដំបូងគេដែលជាម្ចាស់អង្គការនិងជាលើកទីមួយរបស់អង្គការហើយបានពង្រីកទីស្នាក់ការកណ្តាលរបស់ខ្លួននៅខាងក្រៅសហរដ្ឋអាមេរិកចាប់ពីឆ្នាំ ២០២២ តទៅ NBC ទទួលបានសិទ្ធិចាក់ផ្សាយសារជាថ្មីតាមរយៈ The Roku Channel ដោយសារមានការផ្លាស់ប្តូរម្ចាស់ថ្មីដែលនេះជាលើកទីមួយនៅក្នុងប្រវត្តិសាស្ត្របវរកញ្ញាចក្រវាឡដែលកម្មវិធីប្រកួតបានផ្លាស់ប្តូរពីការចាក់ផ្សាយតាមបណ្ដាញទូរទស្សន៍បែបប្រពៃណីទៅជាប្រព័ន្ធផ្សព្វផ្សាយពេញលេញនៅសហរដ្ឋអាមេរិក។

នៅថ្ងៃទី ១៦ ខែវិច្ឆិកា ឆ្នាំ ២០២៣ Paula Shugart ប្រធានអង្គការបវរកញ្ញាចក្រវាលបានប្រកាសពីការចាកចេញរបស់លោកស្រីពីអង្គការបវរកញ្ញាចក្រវាឡ។តំណែងនេះនឹងមិនត្រូវបានកំណត់យកអ្នកថ្មីមកជំនួសនោះឡើយ។នៅថ្ងៃទី ១៣ ខែធ្នូ ឆ្នាំ ២០២៥ លោក Mario Búcaro បានលាលែងពីតំណែងជាប្រធានប្រតិបត្តិនៃអង្គការបវរកញ្ញាចក្រវាឡបន្ទាប់ពីកាន់តំណែងមិនដល់ ០២ ខែផង។ការចាកចេញរបស់លោកត្រូវបានបញ្ជាក់តាមរយៈសេចក្តីប្រកាសព័ត៌មាន Press Release មួយដែលបានរៀបរាប់អំពីការរួមចំណែកនិងសមិទ្ធផលរបស់លោកចំពោះអង្គការប្រកួតសម្រស់អន្តរជាតិនេះផងដែរ។

## ម្ចាស់ម្កុដថ្មីៗ
### ចំនួនប្រទេសឬដែនដី
;ម្ចាស់ជ័យលាភីដែលជំនួសតំណែង

;ម្ចាស់ជ័យលាភីដែលលាលែងចេញពីតំណែង

## បេក្ខនារីតំណាងប្រទេសកម្ពុជា 
### ចំនួនរាជធានី-ខេត្ត 
## សូមមើលផងដែរ 
* List of beauty pageants
* Big Four beauty pageants

## ទំព័រភ្ជាប់ផ្សេងៗ 
* http://www.missuniverse.com/បវរកញ្ញាចក្រវាឡ(https://km.wikipedia.org/wiki/:en:http:%2F%2Fwww.missuniverse.com%2F%E1%9E%94%E1%9E%9C%E1%9E%9A%E1%9E%80%E1%9E%89%E1%9F%92%E1%9E%89%E1%9E%B6%E1%9E%85%E1%9E%80%E1%9F%92%E1%9E%9A%E1%9E%9C%E1%9E%B6%E1%9E%A1)
* 
* 
* 
* 

## ឯកសារយោង